

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U S P L I T U

R-32/24

Razdjel: 109 MINISTARSTVO PRAVOSUĐA I UPRAVE

Glava: 10975 ŽUPANIJSKO DRŽAVNO ODVJETNIŠTVO

Aktivnost: A6400005

RKP: 03679

**OBRAZLOŽENJE POSEBNOG DIJELA FINANCIJSKOG PLANA**

**Za 2025.godinu planirana su sredstva za:**

**Rashodi za zaposlene**

Baza - broj zaposlenih dužnosnika 14, službenika 35 i namještenika 4 na dan 30.09.2024. Kalkulaciju smo radili na temelju plaće za 09./2024. Na mjesto dva zamjenika koji su u mirovini dolaze novi zamjenici. Ukupno odobren iznos sredstava na skupini 31 (limit) je 1.735.614 € dok smo u projekciji financijskog plana iskazali iznos od 1.943.800€ a koji je također smanjen u odnosu na naše izračune. Samo iznos bruto plaće i doprinosa za zdravstveno osiguranje iz rujna za dvanaest mjeseci od 1.827.225€ premašuje limit od 1.735.614€. Zatim imamo još plaće za dvoje zamjenika koji su otišli u mirovinu (nisu na plaći 09/2024.) a na ta radna mjesta dolaze novi zamjenici čije bruto plaće za dvanaest mjeseci iznose 103.000€ a doprinosi za zdravstveno osiguranje 17.000€.

Osim ovoga smo dobili Odobrenje za popunjavanje radnih mjesta KLASA:119-03/24-04/71 URBROJ:514-08-03-04/03-24-19 od 11. listopada 2024. za zapisničar-vježbenik, upisničar-vježbenik i savjetnik a oglas za zapošljavanje je objavljen, Odobrenje za popunjavanje radnih mjesta KLASA:119-03/24-04/71 URBROJ:514-08-03-04/03-24-11 od 3. rujna 2024. za savjetnika ( zamjena savjetnice na porodiljnom koja nije na plaći od rujna) a za ova službenička mjesta bilo bi potrebno još 84.000€ i doprinosa za zdravstveno osiguranje 14.000€, te Odluku o određivanju broja zamjenika državnih odvjetnika u županijskim državnim odvjetništvima KLASA: 712-01/24-01/33 URBROJ: 514-03/04-24-02 od 2.listopada 2024. kojom je određeno da ŽDO Split može imati državnog odvjetnika i 25 (dvadesetpet) zamjenika temeljem čega će se zaposliti još dva zamjenika za čije plaće je potrebno 103.000€ i doprinosa za zdravstveno osiguranje 17.000€.

Sa svim novim zapošljavanjima bi u odnosu na dani limit nedostajalo 430.000€ bez uključenih ostalih rashoda.

Ostale rashode smo računali prema postojećem broju službenika i namještenika i uvećali za nova zapošljavanja obrazložena kod plaća i doprinosa. Regres, božićnica su računate za 55 zaposlenih a uskrsnica za 55 zaposlenih, 18 darova za djecu, imamo 4 jubilarne nagrade za 5 godina staža, 3 jubilarne za 10 god. staža, 2 jubilarne za 15 god. staža, 2 jubilarne za 20 godina staža i 1 za 25 god. staža. Imamo isplatu otpremnine za odlazak u mirovinu jedne službenice. Broj isplaćenih pomoći i potpora ne možemo predvidjeti ali smo prema dosadašnjim podacima uračunali pomoći za rođenja, dugotrajno bolovanje, pomoć za smrt i invalidnost u ukupnom iznosu 4.965€.(svi dužnosnici ostvaruju pravo na isplatu sljedećih materijalnih prava: regres, božićnica, uskrsnica i dar djeci od travnja 2024. godine).

Za sve navedeno bilo bi potrebno 51.200€ a zbog limita smo iskazali 46.200€

**Materijalni rashodi**

Prijevoz u iznosu 38.900€ smo računali prema trenutno zaposlenim službenicima, namještenicima i dužnosnicima (svi dužnosnici ostvaruju pravo na naknadu za prijevoz od travnja 2024. godine). Ukupan obračun smo radili na temelju obračuna za rujan 2024.

Ukupan iznos od 208.745€ je planiran za materijalne rashode (skupina 32) od čega su već spomenuti troškovi prijevoza. Vezano za usluge imamo ugovore sa Hrvatskom poštom a potrebna su veća sredstva jer su cijene usluga porasle, za najam uređaja za ispis sa Konca Hrvatska d.o.o. a za gorivo sa INA d.d. Zdravstveni pregledi će se obavljati po cijeni 160€ i uračunali smo koliko ima službenika mlađih od 50. godina sa novim zapošljavanjima te liječničke vezane za zaštitu na radu. Intelektualne usluge u iznosu 97.000€ smo kalkulirali prema prosjeku od 01.01.-30.09.2024. godine

U ovu grupu rashoda smo uračunali održavanje prostorija (popravci prozora, elektro i vodoinstalaterski radovi te održavanje vozila)

**Ulaganja na nefinancijskoj imovini**

U toku 2025. godine planirali smo radove na sanaciji arhive (struganje, impregniranje, gletanje i bojanje) u iznosu 2.400€ te u uredima koje mi koristimo je planirano brušenje i lakiranje parketa u iznosu 28.600€. Iznose smo računali temeljem prikupljenih ponuda i malo povećali iznose zbog mogućeg utjecaja inflacije.

Planira se nabaviti još tri printera.

Vlastiti prihodi se ostvaruju od usluga fotokopiranja i utroše se za uredski materijal.

**Za 2026.godinu planirana su sredstva za:**

**Rashodi za zaposlene**

Baza - broj zaposlenih dužnosnika 14, službenika 35 i namještenika 4 na dan 30.09.2024. uvećano za nova zapošljavanja navedena u obrazloženju za 2025. godinu zatim se očekuje rast osnovice za obračun plaća službenicima i namještenicima. Također su sredstva od 1.783.202€ određena limitom nedostatna što je već prethodno obrazloženo.

Ostale rashode u iznosu 42.000€ smo računali prema postojećem broju službenika i namještenika i uvećali za nova zapošljavanja obrazložena kod plaća i doprinosa za '25. Regres, božićnica su računate za 63 zaposlenih a uskrsnica za 63 zaposlenih, 15 darova za djecu, imamo 2 jubilarne nagrade za 5 godina staža, 1 jubilarne za 15 god. staža. Broj isplaćenih pomoći i potpora ne možemo predvidjeti ali smo prema dosadašnjim podacima uračunali pomoći za rođenja, dugotrajno bolovanje, pomoć za smrt i invalidnost u ukupnom iznosu 2.700€.

**Materijalni rashodi**

Prijevoz u iznosu 40.900€ smo računali prema broju zaposlenih u 2025. uzimajući u obzir nova zapošljavanja mali porast cijena za 2026. nemamo plan zapošljavanja.

Za poštanske usluge imamo ugovor sa Hrvatskom poštom ,za najam uređaja za ispis sa Konca Hrvatska d.o.o. a za gorivo sa INA d.d. Zdravstveni pregledi će se obavljati po cijeni 160€ i uračunali smo koliko ima službenika i dužnosnika starijih od 50. godina. Intelektualne usluge u iznosu 98.500€ smo kalkulirali prema prosjeku od 01.01.-30.09.2024. godine.

**Za 2027.godinu planirana su sredstva za:**

**Rashodi za zaposlene**

Plaća za 2027. je obračunata prema podacima iz 2026. s tim da smo iznos malo povećali zbog mogućeg povećanja osnovice za izračun plaće. Imamo i isplatu B-staža u iznosu 21.700€ za jednu zamjenicu.

Također su sredstva od 1.841.644€ određena limitom nedostatna.

Ostale rashode u iznosu 48.000€ smo računali prema postojećem broju službenika i namještenika i uvećali za nova zapošljavanja obrazložena kod plaća i doprinosa za '25. Regres, božićnica su računate za 64 zaposlenih a uskrsnica za 64 zaposlenih, 8 darova za djecu, imamo 4 jubilarne nagrade za 5 godina staža, 1 jubilarnu za 10 godina staža, 1 jubilarne za 15 god. staža, 2 jubilarne za 20 godina staža i 2 jubilarne od 35 godina staža. Broj isplaćenih pomoći i potpora ne možemo predvidjeti ali smo prema dosadašnjim podacima uračunali pomoći za rođenja, dugotrajno bolovanje, pomoć za smrt i invalidnost u ukupnom iznosu 2.700€ te otpremninu u iznosu 2.320€.

**Materijalni rashodi**

Prijevoz u iznosu 42.400€ smo računali prema broju zaposlenih u 2025. uzimajući u obzir nova zapošljavanja mali porast cijena za 2027. nemamo plan zapošljavanja.

Novi ugovori o jednostavnoj nabavi i temeljem okvirnih sporazuma tek će biti sklopljeni za što trenutno nemam informacije. Zdravstveni pregledi će se obavljati po cijeni 160€ i uračunali smo dužnosnika mlađih od 50. godina. Intelektualne usluge u iznosu 99.000€ smo kalkulirali prema prosjeku od 01.01.-30.09.2024. godine te malo povećali iznos.

Split, 06. studenog 2024.godine

ŽUPANIJSKA DRŽAVNA ODVJETNICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biljana Puharić